**Ministru kabineta noteikumu projekta “Grozījumi Ministru kabineta 2017.gada 29.augusta noteikumos Nr.505 “Noteikumi par valsts nodevu par informācijas saņemšanu no Iedzīvotāju reģistra”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iedzīvotāju reģistra likuma 17.1pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2017.gada 29.augustā pieņēma noteikumus Nr.505 “Noteikumi par valsts nodevu par informācijas saņemšanu no Iedzīvotāju reģistra” (turpmāk – Noteikumi).Noteikumi tika izsludināti Valsts sekretāru 2017.gada 8.jūnija sanāksmē, paredzot plašāku gadījumu skaitu, kuros valsts nodevu neatmaksā, nekā tas bija noteikts Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” (zaudēja spēku 2018.gada 1.janvārī) 8.punktā, kas paredzēja tikai vienu gadījumu, kad valsts nodevu neatmaksā, tas ir, ja pieņemts lēmums par atteikumu izsniegt personai informāciju no Iedzīvotāju reģistra. Tomēr Tieslietu ministrija Noteikumu saskaņošanas procesā iebilda par šādas normas ietveršanu Noteikumos un norādīja par nepieciešamību precizēt deleģējumu, lai tajā būtu skaidri pateikts deleģējums Ministru kabinetam izdot noteikumus arī par gadījumiem, kad valsts nodevu neatmaksā. Ievērojot minēto un to, ka 2017.gada 14.decembra likums “Grozījumi Iedzīvotāju reģistra likumā”, kas izsludināts 2017.gada 31.decembrī, precizē Iedzīvotāju reģistra likuma 17.1pantā ietverto deleģējumu Ministru kabinetam, proti, Ministru kabinets nosaka valsts nodevas apmēru, samaksas kārtību, atvieglojumus un atbrīvojumus, kā arī gadījumus, kādos valsts nodevu neatmaksā, ir izstrādāts projekts, kas paredz papildināt Noteikumus ar 7.1punktu, kurā norādīti gadījumi, kādos valsts nodevu neatmaksā.Projekts paredz noteikt papildu gadījumus, kuros valsts nodevu neatmaksā. Līdz Noteikumu spēkā stāšanās brīdim Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” 8.punktā bija noteikts tikai viens gadījums valsts nodevu neatmaksāšanai, tomēr praksē valsts nodeva netiek atmaksāta arī tajos gadījumos, kad ir pagarināts pieprasījuma izskatīšanas termiņš, persona atsaukusi pieprasījumu vai atsakās saņemt sagatavoto informāciju. Detalizēta regulējuma par gadījumiem, kad valsts nodevu neatmaksā, ietveršana normatīvajā aktā ne tikai atbilstu deleģējumam, bet arī nodrošinātu tiesisko kārtību un savlaicīgi informētu personas par to, ka valsts nodeva atsevišķos gadījumos netiks atmaksāta, kā arī mudinātu personas izvērtēt ziņu pieprasīšanas nepieciešamību. Tādējādi izpildot regulējošo funkciju, ietekmējot ekonomisko subjektu uzvedību ziņu no Iedzīvotāju reģistra apstrādes jomā. Detalizēts regulējums par valsts nodevas neatmaksāšanu nepieciešams arī, lai nodrošinātu vienotu tiesisko kārtību un iestāžu rīcību valsts nodevas neatmaksāšanas jomā, jo ziņas no Iedzīvotāju reģistra sniedz gan Pilsonības un migrācijas lietu pārvalde, gan visas pašvaldības, gan Latvijas diplomātiskās un konsulārās pārstāvniecības ārvalstīs. Neesot precīzam regulējumam, pastāv risks, ka kāds no datu sniegšanas subjektiem normas varētu tulkot atšķirīgi, kas nav pieļaujams. Tā kā valsts nodevu jomu reglamentējošie normatīvie akti paredz, ka valsts nodeva jāmaksā pirms pakalpojuma saņemšanas, tad Pilsonības un migrācijas lietu pārvaldei, pašvaldībai un Latvijas diplomātiskajai un konsulārajai pārstāvniecībai ārvalstīs, saņemot pieprasījumu par ziņu saņemšanu un konstatējot valsts nodevas samaksu, uzreiz ir jāsāk pieprasījuma izskatīšana un apstrāde. Lai pēc personas pieprasījuma varētu sagatavot informāciju, par katru informācijas pieprasījumu rodas izdevumi, kas ir tiešā veidā saistīti ar Iedzīvotāju reģistrā iekļautās informācijas apstrādi un sagatavošanu - pieprasījuma izvērtēšana, informācijas precizēšana, atlasīšana, dokumentu sagatavošana utt.Ievērojot to, ka lielāko izmaksas daļu sastāda tieši informācijas apstrāde, tad, lai regulētu personas darbību un nodrošinātu kontroli pār datu pieprasīšanas pamatotību un ierobežotu nepamatotu datu pieprasījumus (piemēram, bez tiesiskā pamatojuma norādīšanas vai pamatojošo dokumentu pievienošanas) nepieciešams Noteikumus papildināt ar regulējumu, kas paredz, kādos gadījumos samaksātā valsts nodeva pilnībā netiek atmaksāta.Praksē atsevišķos gadījumos ir konstatēta personu vieglprātīga attieksme pret ziņu pieprasīšanu, kā rezultātā ziņas bez pievienota pamatojošā dokumenta tiek pieprasītas salīdzinoši īsā laikā, savukārt, kad ziņas noteiktā laikā netiek sniegtas un tiek lūgts sniegt pamatojošos dokumentus personas lūdz atmaksāt valsts nodevu, kā rezultātā tiek nelietderīgi patērēts iestādes resurss atkārtoti skaidrojot kāpēc nepieciešami papildu dokumenti un ka nodeva nevar tikt atmaksāta, jo process nav beidzies.Lai arī Noteikumos ir paredzēti dažādi valsts nodevas apmēri, regulējums neparedz noteikt diferencētu pieeju valsts nodevas neatmaksāšanai, piemēram, ka netiek atmaksāta daļa no nodevas. Jebkurš ziņu pieprasījums ir saistīts ar datu apstrādi, kas veicama, saņemot pieprasījumu un pārbaudot valsts nodevas apmaksu, līdz ar to visas nodevas ir tieši saistītas ar ziņu apstrādi, vienīgi ziņu apstrādes veids, kārtība atšķiras, kas detalizēti atspoguļota Noteikumu sākotnējās ietekmes novērtējuma ziņojuma (anotācijas) III sadaļā. Turklāt norādāms, ka 7.1punkts attiektos uz nodevām, kas paredzētas Noteikumu 2.1. – 2.5., 2.7.apakšpunktā. Attiecībā uz 2.8.apakšpunktā minētām ziņām līdz šim nav bijis neviens pagarinājums, atteikums izsniegt vai atteikšanās saņemt, un nav paredzams, ka kaut kas mainītos, jo galvenokārt šīs ziņas pieprasa, komersanti, piemēram, komercbankas, kam šādu ziņu saņemšana ir būtiska savu pakalpojumu sniegšanā. Tāpat arī attiecībā uz 2.6.apakšpunktu 7.1punktā noteiktie gadījumi līdz šim nav piemēroti, jo datus tiešsaistē var saņemt, ja par to ir noslēgta vienošanās, kurā jau norādīts mērķis un pamatojums ziņu saņemšanai.Tādējādi precizējot Noteikumus atbilstoši likumdevēja precizētajam deleģējumam, kā arī nodrošinot kontroli pār ziņu sniegšanu no Iedzīvotāju reģistra, Noteikumos nepieciešams noteikt gadījumus, kādos valsts nodevu neatmaksā. Šāda skaidra un precīza regulējuma esamība normatīvajā aktā nodrošinātu vislabāko mērķgrupas (Iedzīvotāju reģistrā iekļauto ziņu pieprasītāji), kas pēc būtības ir ārkārtīgi liela, jo ikviena juridiska vai fiziska persona, tai skaitā ārvalsts juridiska persona vai ārzemnieks, ir tiesīgs pieprasīt ziņas no Iedzīvotāju reģistra, informēšanu par tiesisko regulējumu attiecībā uz gadījumiem, kādos valsts nodevu neatmaksā. Turklāt norādāms, ka globalizācijas ietvaros arvien vairāk Pārvaldē tiek saņemti ziņu pieprasījumi no ārvalsts juridiskām personām vai citu valstu pilsoņiem, kuriem Latvijā nav izsniegtas uzturēšanās atļaujas, reģistrācijas apliecības vai pastāvīgās uzturēšanās apliecības.Projekts paredz, ka valsts nodevu neatmaksās šādos gadījumos:1. pagarināts pieprasījuma izskatīšanas termiņš; Ievērojot to, ka valsts nodeva par informācijas saņemšanu no Iedzīvotāju reģistra ir jāmaksā pirms pakalpojuma saņemšanas, tad, saņemot pieprasījumu par ziņu saņemšanu un konstatējot valsts nodevas samaksu, uzreiz tiek uzsākta pieprasījuma izskatīšana un apstrāde.Kaut gan konstatējot pieprasījuma neatbilstību Informācijas atklātības likuma 11.panta ceturtajā daļā un Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 8.punktā noteiktajām prasībām, pastāv tiesisks pamats atteikt izziņas izsniegšanu, ievērojot privātpersonas tiesību ievērošanas principu un Administratīvā procesa likuma 62.panta pirmo daļu par viedokļa noskaidrošanu pirms negatīva administratīvā akta izdošanas, tiek pagarināts pieprasījuma izskatīšanas termiņš. Kā rezultātā, ziņas netiek sniegtas termiņā, par kuru persona ir samaksājusi, piemēram, ziņu izsniegšana vienas darbdienas laikā. Ievērojot minēto, lai arī iestādes cenšas būt pretimnākošas un ievērot Administratīvā procesa likuma prasības, arvien vairāk praksē ir nepieciešams sastapties ar personām, kuras lūdz atmaksāt samaksātās valsts nodevas kā pamatojumu norādot termiņa pagarinājumu un nespēju saņemt izziņu norādītajā laikā (par ko veikta atbilstoša valsts nodevas samaksa).Lai arī lietas izskatīšanas termiņa pagarinājums ir starplēmums, kam nav galēja noregulējuma rakstura, tomēr, lai nodrošinātu kontroli pār ziņu apstrādes nepieciešamību, nepieciešams šāds regulējums. Tāpat šāds regulējums varētu ierobežot nepamatotu ziņu pieprasījumus, piemēram, kad tiek iesniegts nepamatots pieprasījums sniegt ziņas vienas darbdienas laikā, bet, kad tiek pagarināts termiņš un lūgts precizēt pieprasījumu, persona lūdz atmaksāt nodevu, jo nav saņēmusi ziņas vienas darbdienas laikā. Šādas normas iekļaušana Noteikumos samazinātu arī iespējams nepamatotus strīdus par valsts nodevas atmaksāšanu vai neatmaksāšanu.Šobrīd iestādes patērē daudz resursu skaidrojot personai, ka ziņas nav izsniegtas noteiktā laikā personas vainas dēļ, jo pieprasījumā konstatēti trūkumi, un ka valsts nodeva nav atmaksājama, jo process ir iesākts, bet nav pabeigts.Šāds regulējums nodrošinātu ne tikai to, ka personas izvērtēs ziņu pieprasīšanas nepieciešamību, bet arī brīdinās, ka ziņas var netikt izsniegtas vēlamajā laikā (piecu, vienas darbdienas laikā vai divu stundu laikā), ja būs nepieciešamība pieprasījuma izskatīšanas termiņu pagarināt, piemēram, tajā konstatēto trūkumu novēršanai. Tādējādi arī mudinot personas savus pieprasījumus noformēt atbilstoši Informācijas atklātības likuma 11.panta ceturtajā daļā un Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 8.punktā noteiktajam.Regulējums attieksies uz gadījumiem, kad pieprasījums jau izvērtēts un tā izskatīšana tiek pagarināta, pamatā pieprasītāja vainas dēļ, jo nav norādīts:1) informācijas izmantošanas mērķis, 2) dati, pēc kuriem var identificēt personu, par kuru pieprasa ziņas, 3) saņemšanas nepieciešamības pamatojums (tai skaitā nav pievienoti pamatojošie dokumenti).2. pieņemts lēmums atteikt personai izsniegt informāciju no Iedzīvotāju reģistra;Šāds regulējums ir tāds pats kā līdz 2017.gada 31.decembrim spēkā esošajos Ministru kabineta 2015.gada 14.jūlija noteikumos Nr.391 “Noteikumi par valsts nodevu par informācijas saņemšanu no Iedzīvotāju reģistra”. Šis regulējums paredz, ka valsts nodevu neatmaksā, kad pieņemts lēmums atteikt personai izsniegt informāciju no Iedzīvotāju reģistra Administratīvā procesa likumā noteiktajā kārtībā, pamatojoties uz to, ka persona nav tiesīga saņemt pieprasīto ierobežotas pieejamības informāciju vai nevar izsniegt, jo nav norādīts, mērķis, pamatojums (nav iesniegti tā pamatojošie dokumenti) vai nevar identificēt personu, par kuru tiek pieprasīti dati.Šāda regulējumu saglabāšana nodrošinātu tiesību pēctecību un novērstu neskaidrību tiesību piemērotāju vidū, proti, arvien vairāk pašvaldību pārstāvji interesējas Pārvaldē par to, kāpēc Noteikumos nav saglabāts regulējums, kas bija ietverts Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” 8.punktā un kas ir mainījies. Turklāt šis pašvaldības norāda, ka šāda regulējuma esamība līdz šim ir palīdzējusi to ikdienas darbā apkalpojot ziņu pieprasītājus. 3. persona atsaukusi pieprasījumu vai atsakās saņemt sagatavoto informāciju.Ievērojot to, ka valsts nodeva par informācijas saņemšanu no Iedzīvotāju reģistra ir jāmaksā pirms pakalpojuma saņemšanas, tad, saņemot pieprasījumu par ziņu saņemšanu un konstatējot valsts nodevas samaksu, uzreiz tiek uzsākta pieprasījuma izskatīšana, apstrāde un izziņas sagatavošana.Šāds regulējums nodrošinātu kontroli pār ziņu apstrādes nepieciešamību, tas ir, mudinot personas rūpīgi pārdomāt vai tiešām ir nepieciešams pieprasīt ziņas, jo pat, ja persona pārdomās un ziņas saņemt vairs negribēs, valsts nodeva par ziņu saņemšanu netiks atmaksāta.Norādāms, ka tāpat kā līdz šim personas var lūgt atmaksāt valsts nodevu gadījumos, kad tā ir nepareizi samaksāta, samaksātais valsts nodevas apmērs ir lielāks (atmaksājama pārmaksātā summa) vai pakalpojuma saņemšana nav iespējama (kas pēc būtības ir nepareizi iemaksātā valsts nodeva), piemēram, persona samaksā nodevu un lūdz sniegt ziņas par personu, kura mirusi līdz Iedzīvotāju reģistra izveidei (piemēram, 1980.gadā) līdz ar to ziņas par šādu personu Iedzīvotāju reģistrā nevarētu būt iekļautas.  |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas (gan juridiskās, gan fiziskās), kuras pieprasa ziņas no Iedzīvotāju reģistra, mērķgrupas skaitlisko lielumu nevar noteikt, jo ikviena juridiska vai fiziska persona, tai skaitā ārvalsts juridiska persona vai ārzemnieks, ir tiesīgs pieprasīt ziņas no Iedzīvotāju reģistra.Pilsonības un migrācijas lietu pārvalde.Pašvaldības.Latvijas diplomātiskās un konsulārās pārstāvniecības ārvalstī. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar valsts nodevu iekasēšanu. |
| 3. | Administratīvo izmaksu monetārs novērtējums | Tiesību akta projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar valsts nodevu iekasēšanu. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes un Valsts kancelejas mājaslapās. |
| 2. | Sabiedrības līdzdalība projekta izstrādē | Projekts 2017.gada 16.oktobrī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2017.gada 16.oktobrī Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti |  Par projektu komentāri nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības ārvalstīs, pašvaldības vai to izveidotas iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami.Institūcijas funkcijas un uzdevumi netiek paplašinātas vai sašaurinātas. |
| 3. | Cita informācija | Nav |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Stone 67219425

kristine.stone@pmlp.gov.lv